Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 332

3. Cikk A cégalapítás, berendezkedés, belépés és lakhatás feltételei A Magyar Köztársaság gondoskodik arról, hogy munkavégzésre, szolgáltató tevékenységre vagy áruszállításra vonatkozó szerződések létrejötte esetében azok a természetes vagy jogi személyek, akik vagy amelyek jogosultak a versenytárgyalásokon való részvételre, valamint az előtanulmányok elkészítéséhez szükséges alkalmazottak jogosultak az ideiglenes berendezkedésre és letelepedésre. Ez a jog az ajánlati felhívás közzétételének időpontjától a vállalkozó kiválasztását követő további egy hónap elteltéig illeti meg nevezett személyeket. A Magyar Köztársaság engedélyezi, hogy azok az alkalmazottak, akik részt vesznek a Program keretében létrejött munkavégzési, szolgáltatási és áruszállítási szerződések végrehajtásában, valamint közvetlen családtagjaik — attól függően, ahogyan a szerződés jellege ezt megkívánja — belépjenek a Magyar Köztársaság területére, berendezkedjenek, dolgozzanak és elhagyják az országot. 2001/74. szám

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes